open-index/open-wikipedia-markdown huggingface dataset:
Στάδιο Αμαντού Γκον Κουλιμπαλί

Το **Στάδιο Αμαντού Γκον Κουλιμπαλί** (γαλλικά: Stade Amadou Gon Coulibaly) είναι στάδιο ποδοσφαίρου στο Κορογκό της Ακτής Ελεφαντοστού. Έχει χωρητικότητα 20.000 θεατών.

Η κατασκευή ξεκίνησε το Σεπτέμβριο του 2018 και ολοκληρώθηκε το Σεπτέμβριο του 2023. Το στάδιο πήρε το όνομά του από τον Αμαντού Γκον Κουλιμπαλί, ο οποίος ήταν πρωθυπουργός από το 2017 έως τον θάνατό του το 2020.

## Ιστορία

## Διοργανώσεις

### Κύπελλο Εθνών Αφρικής 2023
Το στάδιο ήταν ένα από τα στάδια διεξαγωγής του Κυπέλλου Εθνών Αφρικής 2023. Διεξήχθησαν οι εξής αγώνες:

## Παραπομπές


Κατηγορία:Στάδια ποδοσφαίρου στην Ακτή Ελεφαντοστού
Κατηγορία:Στάδια Κυπέλλου Εθνών Αφρικής 2023
Προσβάσιμη μπανιέρα

Οι **προσβάσιμες μπανιέρες** είναι μπανιέρες που μπορούν να χρησιμοποιηθούν από άτομα με περιορισμένη κινητικότητα ή αναπηρίες και από ηλικιωμένους. Η μπανιέρα μπορεί να γίνει πιο προσβάσιμη με την προσθήκη ράβδων ή χειρολαβών ή με τη χρήση ανελκυστήρα που χαμηλώνει και ανεβάζει το άτομο στο επίπεδο της μπανιέρας. Άλλα στοιχεία σχεδιασμού για προσβασιμότητα μπορεί να είναι ενσωματωμένοι πάγκοι μεταφοράς ή, πιο πρόσφατα, υπερυψωμένα κρεβάτια και συρόμενες πόρτες για να επιτρέπεται η μεταφορά του ατόμου σε καθιστή θέση.

Πολλές προσβάσιμες μπανιέρες είναι διαθέσιμες με χαρακτηριστικά υδροθεραπείας ή υδρομασάζ, με εσωτερικές χειρολαβές, αντιολισθητικά δάπεδα και καθίσματα και φορητές ντουσιέρες που, σε ορισμένες περιπτώσεις, μπορούν να στερεωθούν στον τοίχο για να κάνει κάποιος ντους όρθιος.

## Δείτε επίσης

* Προσβάσιμη τουαλέτα

## Παραπομπές

Κατηγορία:Λουτρά
Κατηγορία:Αναπηρία
Κατηγορία:Προσβασιμότητα
Μονμαίν (Κοτ-ντ'Ορ)

Το **Μονμαίν** (γαλλικά: *Montmain*, ) είναι γαλλική κοινότητα στο νομό της Κοτ-ντ'Ορ, στη διοικητική περιοχή της Βουργουνδίας-Φρανς-Κοντέ.

## Παραπομπές


Κατηγορία:Κοινότητες της Κοτ-ντ'Ορ
Απτερόλομα

Το **απτερόλομα** (λατινική και επιστημονική ονομασία *Apteroloma*) είναι γένος πρωτόγονων πτωματοφάγων σκαθαριών, που ανήκει στη μικρή οικογένεια αγυρτίδες. Αναγνωρίσθηκε για πρώτη φορά ως ξεχωριστό γένος το 1927 με την περιγραφή του από τον Αμερικανό εντομολόγο Μέλβιλ Χατς (*Melville Harrison Hatch*, 1898-1988). Συναντάται σε όλες τις ηπείρους της Γης εκτός από την Ανταρκτική και την Αυστραλία. Υπάρχουν 14 είδη για τα οποία γίνεται ευρύτερα αποδεκτό σήμερα ότι ανήκουν στο γένος *Apteroloma*. Αυτά είναι τα εξής:

* *Apteroloma anglorossicum*, Semenov, 1890
* *Apteroloma arizonicum* (Van Dyke, 1928)
* *Apteroloma caraboides* (Fall, 1907)
* *Apteroloma discicolle*
* *Apteroloma gotoi*
* *Apteroloma harmandi*, Portevin, 1903
* *Apteroloma jinfo*, Ruzicka, Schneider & Hava, 2004
* *Apteroloma kozlovi*, Semenov-Tian-Shanskij & Znojko, 1932
* *Apteroloma potanini*, Semenov, 1893
* *Apteroloma sillemi*, Jeannel, 1935
* *Apteroloma tahoecum* (Fall, 1927)
* *Apteroloma tenuicorne* (Leconte, 1859)
* *Apteroloma tenuicornis* (LeConte, 1859)
* *Apteroloma zhejiangense*, Tang, Li & Růžička, 2011

## Παραπομπές

## Βιβλιογραφία
* 

Απτερολομα
Άκλοπος

Ο **άκλοπος** (λατινική και επιστημονική ονομασία *Aclopus*) είναι γένος σκαθαριών, που ανήκει στην οικογένεια του σκαραβαίου, τις σκαραβαιίδες, και στην ομώνυμη *υποοικογένεια*, τις ακλοπίνες.

## Είδη
* *Aclopus brunneus*
* *Aclopus intermedius*
* *Aclopus parvulus*
* *Aclopus robustus*
* *Aclopus vittatus*
* *Aclopus wuenschei*

## Παραπομπές


Κατηγορία:Σκαραβαιοειδή
Αλλόσκελος

Ο **αλλόσκελος** (λατινική και επιστημονική ονομασία *Alloscelus*) είναι γένος σκαθαριών, που ανήκει στην οικογένεια του σκαραβαίου, τις σκαραβαιίδες. Περιγράφηκε για πρώτη φορά επιστημονικά από τον Αντουάν Μπουκομόν το 1923 και σήμερα περιλαμβάνει τουλάχιστον τα εξής τέσσερα είδη:

* *Alloscelus combesi*, Paulian 1949
* *Alloscelus hirticomus* (D'Orbigny, 1913)
* *Alloscelus longipilis* (Frey, 1960)
* *Alloscelus paradoxus*, Boucomont, 1923

Οι αλλόσκελοι συναντώνται στην Αφρική.

## Παραπομπές


Αλλοσκελος
Κουλτούρα αναπηρίας

Η **κουλτούρα αναπηρίας** είναι μια ευρέως χρησιμοποιούμενη έννοια που αναπτύχθηκε στα τέλη της δεκαετίας του 1980 για να καταγράψει τις διαφορές στον τρόπο ζωής που προκαλούνται ή προωθούνται από την αναπηρία. Οι κουλτούρες αυτές περιλαμβάνουν κινήματα τέχνης, συνασπισμούς, ενασχόληση με ποίηση, χορό, επιτελεστικές τέχνες, εγκαταστάσεις και γλυπτά. Ο Στίβεν Μπράουν, σε μια ακαδημαϊκή μελέτη, έγραψε: "Η ύπαρξη κουλτούρας αναπηρίας είναι μια σχετικά νέα και αμφισβητούμενη ιδέα. [..] Οι μελετητές θα ήταν δύσκολο να ανακαλύψουν όρους ελπίδας, αγάπης ή ικανότητας που σχετίζονται με άτομα με αναπηρία". Η κουλτούρα των κωφών έχει παλαιότερη ιστορία, η οποία έχει περιγραφεί το 1965 και μπορεί να συνδεθεί με την ευρύτερη κουλτούρα αναπηρίας, επειδή η κώφωση θεωρείται από τους άλλους αναπηρία.

Η κουλτούρα της αναπηρίας δεν μπορεί να οριστεί με μια συγκεκριμένη περιγραφή ή γλώσσα. Είναι ένας πολύπλοκος συνδυασμός τέχνης, περφόρμανς, έκφρασης και κοινότητας. Μέσα σε αυτήν την κουλτούρα, η λέξη «ανάπηροι» έχει επαναπροσδιοριστεί και αντιπροσωπεύει μια κοινωνική ταυτότητα ενδυνάμωσης και ευαισθητοποίησης. Όπως πολλά κινήματα για τα πολιτικά δικαιώματα στο παρελθόν, η κουλτούρα της αναπηρίας αμφισβητεί τους κανόνες της κοινωνίας και επιδιώκει να αντιμετωπίσει καταπιεστικές συμπεριφορές όπως η ιατρικοποίηση και η ιδρυματοποίηση. Οι βασικές της αξίες ως κουλτούρας αντανακλώνται στην τέχνη, τη συζήτηση, τους στόχους ή τις συμπεριφορές. Αυτές οι βασικές αξίες συχνά περιλαμβάνουν: την αποδοχή των ανθρώπινων διαφορών, την αποδοχή της ανθρώπινης ευαλωτότητας και αλληλεξάρτησης, την ανεκτικότητα απέναντι στην έλλειψη επίλυσης του απρόβλεπτου στη ζωή και το χιούμορ να γελάς με τον καταπιεστή ή την κατάσταση, όσο τρομερή κι αν είναι".

«Η κουλτούρα της αναπηρίας, η οποία προτιμά την αλληλεξάρτηση από την ψευδαίσθηση της ανεξαρτησίας, δεν δίνει προνόμια για μια ομοιόμορφη προοπτική, αλλά για την εγκυρότητα και την αξία ενός ευρέος φάσματος τρόπων κίνησης στον κόσμο - και τις ποικίλες προοπτικές που δημιουργούν αυτές οι διαφορετικές εμπειρίες», Τζιμ Φέρις.

## Δείτε επίσης

* Κουλτούρα κωφών

## Παραπομπές

Κατηγορία:Αναπηρία
Συμμετοχή της Ελλάδας στους Ολυμπιακούς Αγώνες Κωφών

Η Ελλάδα αγωνίστηκε για πρώτη φορά στους Ολυμπιακούς Αγώνες Κωφών το 1957. Η χώρα κέρδισε το πρώτο της μετάλλιο στους Ολυμπιακούς Αγώνες Κωφών το 1993 στη Σόφια. 

Η Ελλάδα συμμετείχε στους 20ους Χειμερινούς Ολυμπιακούς Αγώνες Κωφών το 2024 στο Ερζερούμ της Τουρκίας, με τον σκακιστή Χρήστο Νικόλαο Δεληγιάννη, ο οποίος κατέλαβε την 8η θέση στο ατομικό blitz.

## Συμμετοχές

## Μετάλλια

### Θερινοί Ολυμπιακοί Αγώνες Κωφών

### Έλληνες και Ελληνίδες Μεταλλιούχοι
 

## Δείτε επίσης

* Η Ελλάδα στους Παραολυμπιακούς Αγώνες
* Η Ελλάδα στους Ολυμπιακούς Αγώνες

## Παραπομπές

Κατηγορία:Αναπηρία
Κατηγορία:Αθλητισμός
Καραβανσεράι Μουλτάνι

δεξιά|μικρογραφία| Εστιατόριο στο καραβανσεράι.
Το **Καραβανσεράι Μουλτάνι** (αζέρικα: Multanı karvansarası) είναι καραβανσεράι που βρίσκεται στο Μπακού του Αζερμπαϊτζάν. Ιδρύθηκε τον 14ο αιώνα και βρίσκεται απέναντι από το Καραβανσεράι Μπουχάρα.

Το καραβανσεράι χτίστηκε για να στεγάσει εμπόρους από τη μεσαιωνική πόλη Μουλτάν (τώρα στο Παντζάμπ του Πακιστάν), όπου σύχναζαν στην περιοχή για εμπόριο και χρησιμοποιούσαν αυτό το καραβανσεράι ως στάση. Περιλάμβαναν Ζωροάστρες, οι οποίοι επίσης πιστεύεται ότι έχτισαν τον ναό Ατεσγκάχ στο Σουρακάνι.

Το καραβανσεράι έχει τετράγωνο σχήμα και η κατασκευή του κτιρίου είναι σε αρχαίο στυλ. Υπάρχουν πολλά μπαλκόνια γύρω από την αυλή. Τώρα το Καραβανσεράι Μουλτάνι στεγάζει ένα εστιατόριο με αζερική κουζίνα. Το 2020 ξεκίνησαν οι εργασίες αποκατάστασης στον χώρο με χρόνο ολοκλήρωσης το 2022.

Το καραβανσεράι έχει συνδεθεί με την ιστορική σχέση μεταξύ του Αζερμπαϊτζάν και του Πακιστάν.

## Παραπομπές



Κατηγορία:Πολιτισμός του Αζερμπαϊτζάν
Κατηγορία:Αξιοθέατα στο Μπακού
Κατηγορία:Σχέσεις Αζερμπαϊτζάν-Πακιστάν
Μαξ Λίντκε

Ο **Μαξ Λίντκε** (γερμανικά: Max Liedtke) (25 Δεκεμβρίου 1894 &#x2013; 1955) ήταν Γερμανός δημοσιογράφος και στρατιωτικός αξιωματικός. Τιμήθηκε ως Δίκαιος των Εθνών για την αντίστασή του ενάντια στην «εκκαθάριση» ολόκληρου του εβραϊκού πληθυσμού (συμπεριλαμβανομένης της καταναγκαστικής εργασίας) του γκέτο του Πσέμισλ στην ανατολική Πολωνία.

Ο Λίντκε γεννήθηκε στο Πρόισις Χόλαντ (Preussisch Holland), στην Ανατολική Πρωσία (σήμερα Πάσουεκ, Πολωνία). Πέρασε τις εθνικές εξετάσεις του στο Γκούμπινεν (Gumbinnen, σήμερα Γκούσιεφ, Ρωσία) και άρχισε να σπουδάζει Λουθηρανική θεολογία στο Πανεπιστήμιο του Κένιγκσπεργκ, αλλά εντάχθηκε εθελοντικά στον Γερμανικό Αυτοκρατορικό Στρατό στο ξέσπασμα του Α΄ Παγκοσμίου Πολέμου. Μετά τον πόλεμο, εργάστηκε ως δημοσιογράφος και έγινε ο αρχισυντάκτης μιας τοπικής εφημερίδας στο Γκράιφσβαλντ. Απολύθηκε ως εκδότης το 1935 λόγω της κριτικής του στάσης απέναντι στους Ναζί. Ο Λίντκε στρατολογήθηκε στη Βέρμαχτ το 1939. Τοποθετήθηκε στην Πολωνία, στο Βέλγιο και στον Πειραιά (Ελλάδα).

## Απελάσεις από το Πσέμισλ
Τον Ιούλιο του 1942, ο Λίντκε έγινε ο στρατιωτικός διοικητής του Πσέμισλ. Στις 26 Ιουλίου 1942, τα SS, η Γκεστάπο και η GPK (Grenzpolizeikommissariat – Συνοριακή Αστυνομική Αρχή) ετοιμάστηκαν να ξεκινήσουν την πρώτη μεγάλης κλίμακας δράση «επανεγκατάστασης» των Εβραίων από το γκέτο στο Πσέμισλ, μέρος της Επιχείρησης Ράινχαρντ, της πιο θανατηφόρας φάσης του Ολοκαυτώματος.

Ο βοηθός του Λίντκε, ανθυπολοχαγός Άλμπερτ Μπάτελ, ζήτησε να κρατηθούν όσοι εργάζονταν για τη Βέρμαχτ και έδωσε διαταγές να μπλοκάρουν τη γέφυρα πάνω από τον ποταμό Σαν, τη μοναδική οδό απέλασης από το γκέτο. Καθώς τα SS προσπάθησαν να περάσουν στην άλλη πλευρά, τα στρατεύματα της Βέρμαχτ υπό τη διοίκηση του Λίντκε απείλησαν να ανοίξουν πυρ εκτός και αν τα SS αποσυρθούν. Το ίδιο απόγευμα, δόθηκε η άδεια και ένα απόσπασμα στρατού υπό τη διοίκηση του Μπάτελ εισήλθε στην αποκλεισμένη περιοχή του γκέτο και εκκένωσε 80–100 Εβραίους και τις οικογένειές τους στους στρατώνες της τοπικής στρατιωτικής διοίκησης. Αυτοί οι Εβραίοι τέθηκαν υπό την προστασία της Βέρμαχτ και έτσι προφυλάχθηκαν από την απέλαση στο στρατόπεδο εξόντωσης Μπέλζεκ.

Ο Λίντκε απολύθηκε ως στρατιωτικός διοικητής του Πσέμισλ στις 30 Σεπτεμβρίου 1942, πιθανότατα εξαιτίας αυτού του περιστατικού. Κατατάχθηκε στην 1η Στρατιά Πάντσερ, που πολέμησε στην Καυκασία. Ο Λίντκε παρέμεινε στην υπηρεσία και εκκενώθηκε στο Μπόρνχολμ στις αρχές του 1945. Ήταν μεταξύ των Γερμανών στρατιωτών που συνελήφθησαν από τους Σοβιετικούς που κατέλαβαν το Μπόρνχολμ στο τέλος του Β΄ Παγκοσμίου Πολέμου. Μεταφέρθηκε στη Σοβιετική Ένωση και καταδικάστηκε για φερόμενα εγκλήματα πολέμου που διαπράχθηκαν στη Ρωσία. Ο Λίντκε πέθανε υπό σοβιετική κράτηση το 1955.

Στις 24 Ιουνίου 1993, το Γιαντ Βασσέμ αναγνώρισε επίσημα τον Λίντκε ως έναν από τους Δίκαιους των Εθνών.

## Παραπομπές


## Βιβλιογραφία
* 

## Εξωτερικοί σύνδεσμοι
* Max Liedtke – η δραστηριότητά του για να σώσει τις ζωές των Εβραίων στο Ολοκαύτωμα, στον ιστότοπο του Γιαντ Βασσέμ

Κατηγορία:Γερμανοί δημοσιογράφοι
Κατηγορία:Γερμανοί στρατιωτικοί
Κατηγορία:Γερμανικό στρατιωτικό προσωπικό του Β' Παγκοσμίου Πολέμου
Κατηγορία:Γερμανοί Δίκαιοι των Εθνών
Batman: Arkham Origins

Το ***Batman: Arkham Origins*** είναι βιντεοπαιχνίδι δράσης-περιπέτειας του 2013 που αναπτύχθηκε από την WB Games Montréal και κυκλοφόρησε από την Warner Bros. Interactive Entertainment. Βασίζεται στον υπερήρωα Batman των DC Comics και το τρίτο βιντεοπαιχνίδι του franchise **', αν και τοποθετείται οχτώ χρόνια πριν από το πρώτο παιχνίδι της σειράς, **' (2009).

Η ανάπτυξη του *Arkham Origins* ξεκίνησε το 2011. Η WB Games Montréal ανέλαβε την ανάπτυξη, καθώς η δημιουργός της σειράς, Rocksteady Studios,  ήταν απασχολημένη με την ανάπτυξη του **. 

Το *Batman: Arkham Origins* κυκλοφόρησε στις 25 Οκτωβρίου του 2014 για PlayStation 3, Wii U, Windows και Xbox 360. Έλαβε μικτά σχόλια από τους κριτικούς, σε αντίθεση με τα δύο προηγούμενα παιχνίδια που έλαβαν αναγνώριση. Το επόμενο παιχνίδι της σειράς, *Batman: Arkham Origins*, κυκλοφόρησε τον Ιούνιο του 2015.

## Παραπομπές


## Εξωτερικοί σύνδεσμοι

* 

Κατηγορία:Βιντεοπαιχνίδια του 2013
Κατηγορία:Βιντεοπαιχνίδια δράσης περιπέτειας
Κατηγορία:Batman: Arkham
Κατηγορία:Βιντεοπαιχνίδια βασισμένα σε κόμικς της DC
Κατηγορία:Χριστουγεννιάτικα βιντεοπαιχνίδια
Κατηγορία:Βιντεοπαιχνίδια με ντετέκτιβ
Κατηγορία:Βιντεοπαιχνίδια ανοικτού κόσμου
Κατηγορία:Βιντεοπαιχνίδια του PlayStation 3
Κατηγορία:Βιντεοπαιχνίδια με Unreal Engine
Κατηγορία:Βιντεοπαιχνίδια ανεπτυγμένα στον Καναδά
Κατηγορία:Βιντεοπαιχνίδια τοποθετημένα στις ΗΠΑ
Κατηγορία:Βιντεοπαιχνίδια με PhysX
Κατηγορία:Βιντεοπαιχνίδια της Warner Bros. Interactive Entertainment
Κατηγορία:Βιντεοπαιχνίδια του Wii U
Κατηγορία:Βιντεοπαιχνίδια των Windows
Κατηγορία:Βιντεοπαιχνίδια του Xbox 360
Περινί-λε-Ντιζόν

Το **Περινί-λε-Ντιζόν** (γαλλικά: *Perrigny-lès-Dijon*, ) είναι γαλλική κοινότητα στο νομό της Κοτ-ντ'Ορ, στη διοικητική περιοχή της Βουργουνδίας-Φρανς-Κοντέ.

## Παραπομπές


Κατηγορία:Κοινότητες της Κοτ-ντ'Ορ
Χοσιάτ Ρουστάμ

Η **Χοσιάτ Ρουστάμ** (γεν. 19 Μαρτίου 1971, στην επαρχία Τσουστ της Ουζμπεκικής ΣΣΔ) είναι Ουζμπέκα ποιήτρια, μεταφράστρια, συγγραφέας, νικήτρια του μεταλλίου "Δόξα" και του εθνικού βραβείου "Oltın qalam".

## Βραβεία
Γεννήθηκε το 1971 στο χωριό Όλμος της περιοχής Τσουστ της περιοχής Ναμανγκάν. Το 1993, αποφοίτησε από τη Σχολή Δημοσιογραφίας του Κρατικού Πανεπιστημίου της Τασκένδης (τώρα Εθνικό Πανεπιστήμιο του Ουζμπεκιστάν).

## Βραβεία
Το 2003, σπούδασε στο Ανώτατο Λογοτεχνικό Μάθημα της Σχολής Ουζμπεκικής Λογοτεχνίας του Εθνικού Πανεπιστημίου του Ουζμπεκιστάν και είναι εκπρόσωπος του Διεθνούς Προγράμματος Συγγραφέων του Πανεπιστημίου της Αϊόβα από το 2021.

Η Χοσιάτ Ρουστάμ τιμήθηκε με το μετάλλιο «Shuhrat» του Προέδρου της Δημοκρατίας του Ουζμπεκιστάν το 2004 και το αναμνηστικό μετάλλιο «25 χρόνια ανεξαρτησίας του Ουζμπεκιστάν» το 2016.

Νικητής του Διεθνούς Βραβείου Naji Naaman 2021.

Το 2021 του απονεμήθηκε το περίφημο βραβείο «Χρυσός Ιππότης» της Ένωσης Ρώσων Συγγραφέων.

2022 Το Πολιτιστικό Ίδρυμα Naji Naaman (FGC), ένας διεθνής οργανισμός με έδρα τον Λίβανο, ανακοίνωσε τον Χοσιάτ Ρουστάμ ως Πολιτιστικό Πρέσβη του.

## Παραπομπές


Κατηγορία:Ποιητές
Κατηγορία:Στιχουργοί
Καδρίκιοϊ Σερρών

Το **Καδρίκιοϊ** είναι εγκαταλελειμμένος οικισμός στον σημερινό Δήμο Σερρών της Περιφερειακής Ενότητας Σερρών της Περιφέρειας Κεντρικής Μακεδονίας. Βρισκόταν στην ανατολική όχθη του ποταμού Στρυμόνα, δίπλα από την τότε γέφυρα Ορλιάκου (Στρυμωνικού).***' Σε μικρή απόσταση περίπου 1 χλμ. βορειοανατολικά από το Καδρίκιοϊ, βρισκόταν ο εγκαταλελειμμένος οικισμός [[Μαζίρκο Σερρών|Μαζίρκο]].

== Ιστορία ==

=== Οθωμανική περίοδος ===
Κατά την περίοδο της [[Οθωμανική Αυτοκρατορία|Οθωμανικής Αυτοκρατορίας]], ο οικισμός ανήκε διοικητικά στον Καζά των Σερρών του [[Σαντζάκι των Σερρών|Σαντζακίου των Σερρών]] του [[Βιλαέτι της Θεσσαλονίκης|Βιλαετίου της Θεσσαλονίκης]].

Στο Καδρίκιοϊ ζούσαν οικογένειες [[Μουατζίρης|Μουατζίριδων]], δηλαδή [[Μουσουλμάνος|μουσουλμάνων]] προσφύγων από τα [[Βαλκάνια]], κατά τα τελευταία χρόνια της Οθωμανικής Αυτοκρατορίας. Ο οικισμός αναφέρεται στις οδοιπορικές σημειώσεις του Νικολάου Σχινά, ο οποίος στα μέσα της δεκαετίας του 1880 περιόδευσε ολόκληρη σχεδόν την επικράτεια της [[Μακεδονία]]ς. Σε πορεία του από τη [[Θεσσαλονίκη]] προς τη [[Σέρρες]], ανέφερε σχετικά:   <blockquote>''Γέφυραν Στρυμόνος· διαβαίνουσα δε επί ξυλογεφύρας τον ποταμόν παρέρχεται στρατιωτικού σταθμού και συνοικισμού Μοαζίριδων (προσφύγων εκ Βουλγαρίας Οθωμανών) και βαίνουσα ομαλώς διέρχεται μετά 10 λεπτών της ώρας επί ξύλινης γεφύρας 15 μέτρων μήκους έτερον ρεύμα, και μετ' αυτήν επί άλλης γεφύρας έτερον ρεύμα...''</blockquote>Η στατιστική μελέτη του [[Βούλγαροι|Βούλγαρου]] Βασίλ Κάντσωφ, ''«Μακεδονία, Εθνογραφία και Στατιστική»'', εκτιμά ότι το 1900 ο οικισμός είχε 250 [[Τούρκος|Τούρκους]] κατοίκους. Σύμφωνα με την ''«Εθνολογική Στατιστική των Βιλαετίων Θεσσαλονίκης και Μοναστηρίου»'' του Αθανάσιου Χαλκιόπουλου που εκδόθηκε το 1910 στην [[Αθήνα]], ο οικισμός είχε πληθυσμό 150 [[Μουσουλμάνος|μουσουλμάνων]] κατοίκων.

=== Σύγχρονη ιστορία ===
Μετά το τέλος των [[Βαλκανικοί πόλεμοι|Βαλκανικών Πολέμων]] και την προσάρτηση των εδαφών στην [[Βασίλειο της Ελλάδας|ελληνική επικράτεια]], ο οικισμός δεν καταγράφηκε στην [[Ελληνική απογραφή 1913|ελληνική απογραφή του 1913]], ούτε προσαρτήθηκε σε κάποια από τις κοντινές κοινότητες Ορλιάκου ([[Στρυμωνικό Σερρών|Στρυμωνικό]]), Έλσιανης ([[Καρπερή Σερρών|Καρπερή]]) ή Πρόσνικ ([[Σκοτούσσα Σερρών|Σκοτούσσα]]), κατά τη σύστασή τους το 1920.*****' Αν και δεν είναι γνωστό πότε ακριβώς εγκαταλείφθηκε, το πιθανότερο είναι αυτό να συνέβη την περίοδο του Α΄ Παγκοσμίου Πολέμου ή με την ελληνοτουρκική ανταλλαγή πληθυσμών του 1923.

Σήμερα, δεν σώζονται ερείπια ή ίχνη του οικισμού και στην περιοχή υπάρχουν αγροκτήματα. Σε πολύ μικρή απόσταση βρίσκονται ο κάθετος άξονας Θεσσαλονίκης-Σερρών-Προμαχώνα (Α25) και η γέφυρα Στρυμωνικού για τη διάσχιση του ποταμού Στρυμόνα.

## Παραπομπές


Κατηγορία:Εγκαταλελειμμένα χωριά της περιφερειακής ενότητας Σερρών
Κατηγορία:Δήμος Σερρών
Λιμνοθάλασσα της Νάρτας

Η **Λιμνοθάλασσα της Νάρτας** () είναι λιμνοθάλασσα της Αδριατικής Θάλασσας στη Μεσόγειο Θάλασσα, στην κεντρική ακτογραμμή της Αλβανίας. Η λιμνοθάλασσα εκτείνεται βόρεια του Κόλπου του Αυλώνα στην ανατολική ακτή του Στενού του Οτράντο και χωρίζεται από τη θάλασσα με μια στενή παράκτια ζώνη, που αποτελείται από μία αλλούβια θίνα. Έχει εμβαδόν 41,8 χλμ2, με μέγιστο βάθος 1,5 μέτρο.

Βρίσκεται εντός των ορίων του Εθνικού Πάρκου Βιόσα-Νάρτας και έχει αναγνωριστεί ως σημαντική περιοχή πτηνών και φυτών διεθνούς σημασίας. Από τον Μάιο του 2020, φιλοξενεί 3.000 φλαμίνγκο. Σχηματίζεται από τη συνεχή συσσώρευση στερεάς ροής του ποταμού Αώου, που πηγάζει από την οροσειρά της Πίνδου κοντά στα σύνορα μεταξύ Αλβανίας και Ελλάδας.

Η λιμνοθάλασσα πήρε το όνομά της από το χωριό Νάρτα, το οποίο βρίσκεται στις νότιες όχθες της λιμνοθάλασσας. Μέσα στη λιμνοθάλασσα υπάρχουν δύο νησιά, με το μεγαλύτερο να είναι το Νησί της Σβέρνιτσας. Μια ξύλινη πεζογέφυρα συνδέει την ηπειρωτική χώρα με το νησί, όπου βρίσκεται ένα μοναστήρι του 13ου αιώνα. Τουλάχιστον 34.800 πτηνά που ξεχειμωνιάζουν μπορούν να μετρηθούν στη λιμνοθάλασσα.

## Παραπομπές


Κατηγορία:Λιμνοθάλασσες
Κατηγορία:Λιμνοθάλασσες της Αλβανίας
Κατηγορία:Υγροβιότοποι
Γέφυρα του Μες

Η **Γέφυρα του Μες** (, «Γέφυρα στη μέση») είναι γέφυρα στο χωριό Μες, περίπου 5 χλμ. βορειοανατολικά της Σκόδρας, στη βορειοδυτική Αλβανία. Είναι ένα μνημείο του πολιτισμού του Ποστρίμπε, μετατρέποντας την τοποθεσία σε τουριστικό αξιοθέατο με πολλούς επισκέπτες από όλο τον κόσμο. Για τους ξένους, η αρχιτεκτονική της γέφυρας είναι ενδιαφέρουσα με στρογγυλές λεπτές πέτρες και πέτρινες πλάκες. Το γύρω πανόραμα δίνει στη γέφυρα μια ακόμη πιο γραφική θέα. Το Αλβανικό Ταμείο Ανάπτυξης επένδυσε 13 εκατομμύρια λεκ για να μπορέσουν οι τουρίστες να πατήσουν τη γέφυρα και να την παρακολουθήσουν από κοντά γιατί δεν υπήρχε τρόπος πρόσβασης στη γέφυρα.

Χτίστηκε τον 18ο αιώνα, γύρω στο 1770, από τον Καρά Μαχμούτ Μπουσάτι, τον τοπικό Οθωμανό πασά και εκτείνεται στον ποταμό Κιρ. Η γέφυρα χωρίστηκε σε 2 φάσεις όπου η πρώτη φάση ήταν μόνο το μεσαίο τόξο και το τόξο κοντά σε αυτό και η δεύτερη φάση περιλάμβανε τα άλλα 11 τόξα. Σκοπός ήταν η σύνδεση της Σκόδρας με το Ντριστ και άλλες πόλεις της βόρειας πλευράς. Έχει μήκος 108 μέτρα, πλάτος 3,4 μέτρα, ύψος 12,5 μέτρα με 13 καμάρες και είναι ένα από τα μεγαλύτερα δείγματα οθωμανικής γέφυρας στην περιοχή. Χτίστηκε ως μέρος του δρόμου που ανηφορίζει την κοιλάδα του Κιρ, με τελικό προορισμό την Πρίστινα.

Σήμερα η γέφυρα κινδυνεύει, καθώς έχει υποστεί ζημιές με την πάροδο του χρόνου από καταστροφικές πλημμύρες, οι οποίες είχαν ως αποτέλεσμα τα νερά της πλημμύρας να αποκολλήσουν τις καμάρες στη δεξιά πλευρά, προκαλώντας ρωγμές.

## Εικόνες

Αρχείο:Puente de Mes, Mes, Albania, 2014-04-18, DD 04.JPG|1η άποψη της γέφυρας με στεγνό ποταμό.
Αρχείο:Puente de Mes, Mes, Albania, 2014-04-18, DD 06.JPG|2η άποψη της γέφυρας με στεγνό ποταμό.
Αρχείο:Puente de Mes, Mes, Albania, 2014-04-18, DD 07.JPG|Άποψη της γέφυρας με ροή του ποταμού.
Αρχείο:Puente de Mes, Mes, Albania, 2014-04-18, DD 08.JPG|Διάβαση της γέφυρας.
Αρχείο:Shkodra – Way to Skreli (W Le Queux).jpg|εναλλ.=Mes Bridge, 1906|Γέφυρα του Μες το 1906.


## Παραπομπές



Κατηγορία:Γέφυρες στην Αλβανία
Κατηγορία:Αξιοθέατα στη Σκόρδα
Κατηγορία:Πεζογέφυρες
Bolt Action (wargame)

Το ***Bolt Action*** είναι ένα παιχνίδι πολέμου με μινιατούρες που παράγεται από τη Warlord Games. Τοποθετείται κατά τη διάρκεια του Β' Παγκοσμίου Πολέμου και χρησιμοποιεί μοντέλα μεγέθους 28 χιλιοστών. Το παιχνίδι αναπτύχθηκε από τους Alessio Cavatore και Rick Priestley. Η πρώτη έκδοση του βιβλίου κανόνων δημοσιεύτηκε το 2012 και η δεύτερη έκδοση το 2016, ενώ η τρίτη έκδοση προγραμματίζεται για τον Σεπτέμβριο του 2024. Οι επεκτάσεις του παιχνιδιού περιλαμβάνουν τα: ''The Korean War'', και *Konflikt '47*, που διαδραματίζονται σε μια Dieselpunk και υπερφυσική εναλλακτική ιστορία του Β 'Παγκοσμίου Πολέμου. 

Το παιχνίδι έχει πολλούς στρατούς με τους οποίους μπορεί κάποιος να παίξει, όπως η Σοβιετική Ένωση, η Βρετανική Αυτοκρατορία, οι Ηνωμένες Πολιτείες, το Γερμανικό Τρίτο Ράιχ και η Αυτοκρατορία της Ιαπωνίας. Το παιχνίδι έχει επίσης μερικούς μικρότερους ή υποστηρικτικούς στρατούς όπως η Γαλλία, η Βρετανική Κοινοπολιτεία, η Ελλάδα, η Αυστραλία, το Βέλγιο, η Φινλανδία, η Πολωνία, η Βουλγαρία, το Βασίλειο της Ρουμανίας, η Κίνα και το Βασίλειο της Ιταλίας καθώς και κανόνες για μεγάλες μάχες όπως η Μάχη του Στάλινγκραντ, η Γέφυρα Πήγασος, η Μάχη του Βερολίνου και η D-Day. Ορισμένα κουτιά για πρωτάρηδες μπορούν να συμβολίζουν τις εκστρατείες που έγιναν στον 2ο Παγκόσμιο Πόλεμο, όπως η Αμερικανική Island Hopping Campaign κατά της Αυτοκρατορίας της Ιαπωνίας στο κουτί Island Assault και η Αφρικανική Εκστρατεία με τη Βρετανική Αυτοκρατορία και το Γερμανικό Τρίτο Ράιχ στο κουτί A Gentleman's War.

## Βιβλιογραφία

* 

## Απήχηση
Το Bolt Action έχει λάβει συνολική βαθμολογία 7,8 στα 10 από το BoardGameGeek . Το παιχνίδι έχει επίσης περιγραφεί ως το κορυφαίο παιχνίδι πολέμου με μινιατούρες 2ου Παγκόσμιου Πολέμου από πολλούς σε όλο τον κόσμο.

## Bιβλιογραφικές Aναφορές

## Εξωτερικοί Σύνδεσμοι

* Επίσημος ιστότοπος ''Bolt Action'' (Warlord Games)
* Bolt Action (Board Game Geek)
Οι 900... της Μαρίνας

***Οι 900... της Μαρίνας*** είναι ασπρόμαυρη ελληνική κωμική ταινία του 1961 σε σκηνοθεσία των Κωνσταντίνου Δούκα και Θάνου Σαντά, βασισμένη στο θεατρικό έργο *Ο Τοπικός Παράγων* του Παναγιώτη Καγιά, ο οποίος έγραψε και το σενάριο της ταινίας. Πρωταγωνιστούν οι Γκέλυ Μαυροπούλου, Νίκος Τζόγιας, Άρης Μαλλιαγρός, Περικλής Χριστοφορίδης, Θανάσης Βέγγος, Σόνια Ζωίδου και Λαυρέντης Διανέλλος. 

## Πλοκή
Η υπόθεση της ταινίας επικεντρώνεται γύρω από δύο πολιτικούς αντιπάλους, τον παλαίμαχο βουλευτή Δαμαλά (Χριστοφορίδης) και τον νεαρό δικηγόρο Ντίνο Δενδράκη (Τζόγιας), οι οποίοι προσπαθούν να κερδίσουν τους 900 συνολικά ψηφοφόρους του ισχυρού πρόεδρου ενός χωριού της ελληνικής υπαίθρου, Σπύρου Δαλέγγου στις επικείμενες εκλογές. Ωστόσο αυτή που θα κρίνει το εκλογικό αποτέλεσμα θα είναι η Μαρίνα (Μαυροπούλου), κόρη του Δαλέγγου, η οποία είναι ερωτευμένη με τον Ντίνο και θα φροντίσει αλλάζοντας κρυφά τα ψηφοδέλτια που μοιράζουν οι άνθρωποι του πατέρα της να κερδίσει τους 900 ψήφους ο αγαπημένος της.

## Διανομή

* Περικλής Χριστοφορίδης - βουλευτής Δαμαλάς**'
* [[Νίκος Τζόγιας]] - Ντίνος Δενδράκης**'
* Λαυρέντης Διανέλλος - Χρήστος Δενδράκης
* Άρης Μαλιαγρός - Σπύρος Δαλέγγος**'
* [[Γκέλυ Μαυροπούλου]] - Μαρίνα Δαλέγγου**'
* Σόνια Ζωίδου - "Νυφίτσα"
* Φρόσω Κοκκόλα - Αγγελική Δαλέγγου
* Θανάσης Βέγγος - Παρτσακλής
* Θόδωρος Κεφαλόπουλος - Στάθης
* Κώστας Σταυρινουδάκης - Θανάσης

## Παραγωγή και προβολή
Τα γυρίσματα της ταινίας πραγματοποιήθηκαν εξ ολοκλήρου στις Σέρρες, απ' όπου προέρχονταν και η εταιρεία παραγωγής Θέσπις Φιλμ. Έκανε πρεμιέρα στις 9 Ιανουαρίου 1961 στις κινηματογραφικές αίθουσες Ριβόλι και Κοσμοπόλιτ στην Αθήνα,και έκοψε 7.800 εισιτήρια, καταλαμβάνοντας την 50η θέση ανάμεσα σε 58 ελληνικές ταινίες της σεζόν 1960-1961.

## Παραπομπές

## Εξωτερικοί σύνδεσμοι
* 
* 

Κατηγορία:Ταινίες του 1961
Κατηγορία:Ελληνικές ταινίες της δεκαετίας 1960
Κατηγορία:Ελληνόφωνες ταινίες
Κατηγορία:Ελληνικές κωμικές ταινίες
Κατηγορία:Ελληνικές ασπρόμαυρες ταινίες
Κατηγορία:Ταινίες γυρισμένες στην Ελλάδα
Κατηγορία:Ταινίες βασισμένες σε θεατρικά έργα
Κατηγορία:Σκηνοθετικό ντεμπούτο σε ταινίες
Σανά Να Ν'Χαντά

Ο **Σανά Να Ν'Χαντά** (πορτ. *Sana Na N'Hada*) είναι σκηνοθέτης από τη Γουινέα-Μπισάου, θεωρούμενος ως «ο πρώτος σκηνοθέτης» από αυτή τη χώρα.
## Βιογραφία
Ο Σανά Να Ν'Χαντά γεννήθηκε το 1950 στο Ενξαλέ του Διαμερίσματος Όιο της σημερινής Γουινέας-Μπισάου. Παρά το γεγονός ότι ο πατέρας του ήθελε να εργαστεί στη γεωργία, ο Να Ν'Χαντά φοίτησε σε σχολείο Φραγκισκανών, όπου ήρθε σε επαφή με καθηγητές που ήταν ενεργοί στο εθνικοαπελευθερωτικό κίνημα της Γουινέας-Μπισάου. Το 1967, ο Αμίλκαρ Καμπράλ απέστειλε τον ίδιο, μαζί με τους Ζοζέ Μπολάμα Κουμπούμπα, Ζοζεφίνα Λόπες Κράτο και Φλόρα Γκόμες, στο Κουβανικό Ινστιτούτο Κινηματογραφικών Τεχνών και Βιομηχανίας ώστε να σπουδάσουν κινηματογραφική παραγωγή. Αργότερα σπούδασε στο Ινστιτούτο Ανωτάτων Κινηματογραφικών Σπουδών στο Παρίσι.

Το 1978, ο Να Ν'Χαντά έγινε ο πρώτος διευθυντής του Εθνικού Κέντρου Κινηματογράφου, παραμένοντας στη θέση αυτή μέχρι το 1989.

Ο Να Ν'Χαντά άρχισε την καριέρα του σκηνοθετώντας ορισμένες ταινίες μικρού μήκους, με τις πρώτες δύο να έχουν σκηνοθετηθεί από κοινού με τον Φλόρα Γκόμες. Συνεργάστηκε με τον Κρις Μαρκέρ για τη δημιουργία της ταινίας *[[Sans Soleil]]* (1983), παρέχοντας στον Μαρκέρ πλάνα από το Καρναβάλι της Μπισάου. Ήταν, επίσης, βοηθός σκηνοθέτη του Φλόρα Γκόμες στις ταινίες *Mortu Nega* (1988) και *Po di sangui* (1996).

Η πρώτη του ταινία μεγάλου μήκους ήταν το *[[Xime]]* (1994), με το σενάριο να γράφεται από κοινού με τον Ολλανδό Γιοπ φαν Βάικ. Το *Xime* λαμβάνει χώρα το 1962, τη χρονιά πριν την έναρξη του Πολέμου της Ανεξαρτησίας της Γουινέας-Μπισάου. Προβλήθηκε στο Φεστιβάλ Κινηματογράφου των Καννών. Το ντοκιμαντέρ του *Bissau d'Isabel* (2005) αναφέρεται στην καθημερινότητα της Ισαμπέλ Ναμπαλί Ναγκά, μία νοσοκόμα που παλεύει να συντηρήσει την οικογένειά της, ως μικρόκοσμο της καθημερινότητας της Μπισάου. Το ντοκιμαντέρ *Kadjike* (2013), το οποίο γυρίστηκε στα Νησιά Μπιζαγκός, αντιπαραβάλλει τη φυσική ομορφιά των νησιών με την απειλή που δέχεται από την εκμετάλλευσή του από το παράνομο εμπόριο ναρκωτικών παγκοσμίως.
## Φιλμογραφία
* *Regresso de Cabral* [Επιστροφή του Καμπράλ], 1976 (μαζί με τον Φλόρα Γκόμες)
* *Anos no Oça Luta* [Τολμούμε να Πολεμήσουμε], 1978 (μαζί με τον Φλόρα Γκόμες)
* *[[Xime]]*, 1994. Ταινία μεγάλου μήκους
* *Bissau d'Isabel* [Η Μπισάου της Ισαμπέλ], 2005. Ντοκιμαντέρ
* *Kadjike* [Ιερός Θάμνος], 2013
* *Os Escultores de Espíritos* [Οι γλύπτες των πνευμάτων], 2015
* *Nome*, 2023
## Παραπομπές


Κατηγορία:Σκηνοθέτες κινηματογράφου από τη Γουινέα-Μπισάου
Σλομί

Το **Σλομί** (εβραϊκά: שְׁלוֹמִי) είναι κωμόπολη στο Βόρειο Διαμέρισμα του Ισραήλ. Το 2021 είχε πληθυσμό 7.055 κατοίκους. Βρίσκεται στη Δυτική Γαλιλαία, σε απόσταση ενός χιλιομέτρου από τα σύνορα Ισραήλ-Λιβάνου, περίπου 4 χιλιόμετρα ανατολικά της Μεσογείου. Ανακηρύχθηκε τοπικό συμβούλιο το 1960.

Η κωμόπολη πήρε το όνομά της από τον Σελεμί, πατέρα του Ιαχιχώ, ο οποίος υπήρξε ηγέτης της φυλής του Ασήρ.

## Εξωτερικοί σύνδεσμοι
* 

Κατηγορία:Πόλεις του Ισραήλ
Ο Ωρίωνας και το Σκοτάδι

***Ο Ωρίωνας και το Σκοτάδι*** (πρωτότυπος τίτλος: ***Orion and the Dark***) είναι Αμερικανική ταινία κινουμένων σχεδίων του 2024 σε παραγωγή από την DreamWorks Animation και διανομή από το Netflix. Σκηνοθετήθηκε από τον Σον Τσάρματζ, γράφτηκε από τον Τσάρλι Κάουφμαν και βασίζεται στο ομώνυμο βιβλίο της Έμμα Γιάρλετ. Πρωταγωνιστούν οι Τζέικομπ Τρέμπλεϊ, Πολ Γουόλτερ Χάουζερ, Άντζελα Μπάσετ, Κόλιν Χανκς, Νατάσια Δημητρίου, Νατ Φάξον, Απαρνά Ναντσέρλα, Ματ Ντελαπίνα και Κάρλα Γκουτζίνο.

*Ο Ωρίωνας και το Σκοτάδι* κυκλοφόρησε στο Netflix στις 2 Φεβρουαρίου του 2024 και έλαβε θετικά σχόλια από τους κριτικούς. 
## Ελληνική μεταγλώττιση
Ακούγονται οι ηθοποιοί: Βαγγέλης Στρατηγάκος, Αλεξάνδρα Λέρτα, Θάνος Λέκκας, Έβελυν Ασουάντ, Πηνελόπη Σκαλκώτου,  Στεφανία Φιλιάδη, Σοφία Καψαμπέλη, Χρήστος Θάνος.

## Παραπομπές


## Εξωτερικοί σύνδεσμοι

* 
* 

Κατηγορία:Ταινίες του 2024
Κατηγορία:Ταινίες κινουμένων σχεδίων του 2024
Κατηγορία:Αμερικανικές ταινίες κινουμένων σχεδίων υπολογιστή
Κατηγορία:Αμερικανικές ταινίες κινουμένων σχεδίων
Κατηγορία:Ταινίες βασισμένες σε παιδικά βιβλία
Κατηγορία:Ταινίες κινουμένων σχεδίων της DreamWorks Animation
Κατηγορία:Ταινίες του Netflix
Κατηγορία:Αμερικανικές ταινίες της δεκαετίας 2020
Σημαία αναπηρίας

Η **σημαία αναπηρίας** ή **σημαία των δικαιωμάτων των ατόμων με αναπηρία** είναι μια σημαία που αποτελεί σύμβολο των ατόμων με αναπηρίες. Δημιουργήθηκε από τον χορευτή Έρος Ράτσιο από τη Βαλένθια το 2017 και στη συνέχεια παρουσιάστηκε στα Ηνωμένα Έθνη. Η σημαία προορίζεται για γενική χρήση, ιδιαίτερα σε εκδηλώσεις με επίκεντρο την αναπηρία. Έχει χρησιμοποιηθεί κατά την Παγκόσμια Ημέρα Ατόμων με Αναπηρία.

## Σχέδιο και σημασία
Η σημαία προορίζεται να αντιπροσωπεύει τα άτομα με αναπηρία, τον αγώνα τους για δικαιώματα και σχετικές έννοιες, όπως τους Παραολυμπιακούς Αγώνες.

Η σημαία είναι τρίχρωμη με τρεις ισομεγέθεις οριζόντιες λωρίδες σε χρυσό, αργυρό και χάλκινο χρώμα. Αυτά τα χρώματα θυμίζουν τα τρία μετάλλια στους Παραολυμπιακούς Αγώνες και συμβολίζουν την υπάρβαση εμποδίων όπως ο μισαναπηρισμός που επιβάλλεται από την κοινωνία, η κατάκτηση νέων δικαιωμάτων και αυξανόμενη συνειδητοποίηση της κοινωνικής ανισότητας. Σύμφωνα με τον Ρέτσιο, τα τρία χρώματα αντιπροσωπεύουν και τις διαφορετικές μορφές αναπηρίας.

## Ιστορία
Στις 3 Δεκεμβρίου 2017, Παγκόσμια Ημέρα Ατόμων με Αναπηρία, βουλευτές από χώρες της Λατινικής Αμερικής συγκεντρώθηκαν στο Περού και ανακήρυξαν διά βοής τη σημαία ως σύμβολο όλων των ατόμων με αναπηρία. Την ίδια μέρα, η σημαία παραδόθηκε στην ευρωπαϊκή έδρα των Ηνωμένων Εθνών. Πολλές πόλεις και δήμοι της Ισπανίας υψώνουν τη σημαία κατά την Παγκόσμια Ημέρα Ατόμων με Αναπηρία. Το 2018, η σημαία παρουσιάστηκε στην πόλη Σάντα Κρουθ Ντε Λα Πάλμα της Κανάριας Νήσου Λα Πάλμα. Στις 3 Δεκεμβρίου 2018, η σημαία υιοθετήθηκε από τον Ολυμπιακό και Παραολυμπιακό αθλητικό οργανισμό της Ισπανίας «Foment d'Esportistes amb Reptes».

## Σχεδιασμός
Σύμφωνα με τον Έρος Ρέτσιο, η σημαία είναι σχεδιασμένη στα χρώματα των τριών μεταλλίων: του χρυσού, του αργυρού και του χάλκινου. Αυτά αντιπροσωπεύουν τους τρεις κύριους τύπους αναπηρίας: σωματική, νοητική και αισθητηριακή. Η σημαία και ο σχεδιασμός της έχουν γενικό χαρακτήρα, πράγμα που σημαίνει ότι κάθε χρώμα δεν αντιπροσωπεύει αποκλειστικά ένα συγκεκριμένο είδος αναπηρίας, αλλά μάλλον το σύνολο τους. Ούτε σημαίνει ότι αποκλείει άλλες μορφές αναπηρίας, όπως οι πολλαπλές αναπηρίες. Κανένα χρώμα δεν θεωρείται πιο σημαντικό από κάποιο άλλο.

## Παραπομπές

Κατηγορία:Αναπηρία
Κατηγορία:Σημαίες
Κατηγορία:Ακτιβισμός
Διάσημο Εκατονταετηρίδας Ελληνικής Βασιλικής Δυναστείας

Το **Αναμνηστικό Διάσημο της Εκατονταετηρίδας της Ελληνικής Βασιλικής Δυναστείας** αποτελεί τιμητική διάκριση του Βασιλείου της Ελλάδος, για τον εορτασμό των 100 ετών από την εγκαθίδρυση της Δανικής δυναστείας των Γλύξμπουργκ στην Ελλάδα.

## Ιστορία
Το έτος 1963 συμπληρώθηκαν 100 χρόνια από το δημοψήφισμα του 1862, με το οποίο ο πρίγκιπας Γουλιέλμος της Δανίας  ανέλαβε καθήκοντα ως ο νέος Βασιλιάς των Ελλήνων, με το όνομα Γεώργιος Α'. Στο πλαίσιο των εορτασμών στην Ελλάδα, ο βασιλιάς Φρειδερίκος Θ΄ και η Βασίλισσα Ίνγκριντ της Δανίας επισκέφτηκαν τη χώρα τον Μάρτιο του 1963. Κατά τη διάρκεια αυτής της επίσκεψης, μέλη των ευρωπαϊκών βασιλικών οικογενειών που συμμετείχαν στους εορτασμούς έλαβαν ένα αναμνηστικό Διάσημο που δημιουργήθηκε από τον Βασιλιά Παύλο για τον εορτασμό της εκατονταετηρίδας.

## Περιγραφή
Το διάσημο απονεμήθηκε σε δύο κατηγορίες, χρυσό και ασημένιο, και σε δύο μεγέθη, ένα μεγάλο για άνδρες και ένα μικρότερο για γυναίκες. Οι κύριοι το φορούσαν στη δεξιά πλευρά και οι κυρίες στην αριστερή πλευρά του στήθους.

Το διάσημο είναι κατασκευασμένο σύμφωνα με σχέδιο του Βασιλιά Παύλου. Σε ένα οβάλ δάφνινο στεφάνι, τέσσερα εστεμμένα Π, το μονόγραμμα του Βασιλιά Παύλου, είναι διατεταγμένα σταυροειδώς στον κάθετο και τον οριζόντιο άξονα. Στους διαγώνιους άξονες εμφανίζονται τα εστεμμένα μονογράμματα των προηγούμενων μοναρχών: δυο Γ χιαστί για τον Γεώργιο Α΄, Κ για τον Κωνσταντίνο Α΄, Α για τον Αλέξανδρο και δυο Γ χιαστί για τον Γεώργιο Β΄.

## Παραλήπτες

### Αρχικοί παραλήπτες

* Βασίλισσα Φρειδερίκη της Ελλάδος
* Διάδοχος Πρίγκιπας Κωνσταντίνος της Ελλάδας, μετέπειτα Βασιλιάς των Ελλήνων
* Διάδοχος Πριγκίπισσα Σοφία της Ισπανίας και Πριγκίπισσα της Ελλάδας, μετέπειτα Βασίλισσα της Ισπανίας
* Πριγκίπισσα Ειρήνη της Ελλάδας και της Δανίας
* Πριγκίπισσα Ειρήνη της Ελλάδας και της Δανίας
* Πριγκίπισσα Αικατερίνη της Ελλάδας και της Δανίας
* Πριγκίπισσα Όλγα της Ελλάδας και της Δανίας
* Πριγκίπισσα Μαργαρίτα της Ελλάδας και της Δανίας
* Πριγκίπισσα Θεοδώρα της Ελλάδας
* Πρίγκιπας Πέτρος της Ελλάδας και της Δανίας
* Πριγκίπισσα Ευγενία της Ελλάδας και της Δανίας
* Πρίγκιπας Μιχαήλ της Ελλάδας
* Διάδοχος Πρίγκιπας Χουάν Κάρλος της Ισπανίας, μετέπειτα Βασιλιάς της Ισπανίας
* Πριγκίπισσα Τατιάνα Ραντζίβιου
* Βασιλιάς Φρειδερίκος Θ΄ της Δανίας
* Βασίλισσα Ίνγκριντ της Δανίας
* Διάδοχος Πριγκίπισσα Μαργαρίτα της Δανίας, μετέπειτα Βασίλισσα της Δανίας
* Πριγκίπισσα Βενεδίκτη της Δανίας
* Πριγκίπισσα Άννα Μαρία της Δανίας, μετέπειτα Βασίλισσα των Ελλήνων
* Πρίγκιπας Γεώργιος Γουλιέλμος του Αννόβερου
* Διάδοχος Πρίγκιπας Χάραλντ της Νορβηγίας, μετέπειτα Βασιλιάς της Νορβηγίας

### Νεότεροι παραλήπτες

* Πρίγκιπας Παύλος Ντε Γκρες
* Πριγκίπισσα Αλεξία Ντε Γκρες
* Πρίγκιπας Νικόλαος Ντε Γκρες
* Πριγκίπισσα Θεοδώρα Ντε Γκρες
* Πρίγκιπας Φίλιππος Ντε Γκρες

## Παραπομπές

Κατηγορία:Ελληνικά τάγματα και μετάλλια
Κατηγορία:Ελληνική Βασιλική Δυναστεία
Εταιρεία Προστασίας Σπαστικών

H **Εταιρεία Προστασίας Σπαστικών** είναι μια ελληνική μη κερδοσκοπική φιλανθρωπική οργάνωση που εξυπηρετεί άτομα με εγκεφαλική παράλυση.

Η Εταιρεία Προστασίας Σπαστικών ιδρύθηκε το 1972. Το 2001, χάρη σε μια σημαντική δωρεά του Ιδρύματος Λίλιαν Βουδούρη και την επιτυχία τηλεμαραθωνίου που είχε διοργανώσει το 1996 το Mega Channel, η Εταιρεία Προστασίας Σπαστικών έχτισε το Κέντρο Εκπαίδευσης και Αποκατάστασης Πόρτα Ανοιχτή στην Αργυρούπολη.

Η Εταιρεία Προστασίας Σπαστικών επωφελήθηκε από την πώληση σε δημοπρασία ορισμένων πολύτιμων κοσμημάτων Piaget που παρουσιάστηκαν στη δημοπρασία του οίκου Christie's στο Λονδίνο *SALE 7970 —IMPORTANT JEWELS* που πραγματοποιήθηκε στις 8 Ιουνίου 2011.

Η Εταιρεία Προστασίας Σπαστικών εξυπηρετεί σήμερα 250 περίπου άτομα την ημέρα και έχει εξυπηρετήσει περισσότερες από 3.000 οικογένειες.

Το 2022, γιορτάστηκαν τα 50 χρόνια της οργάνωσης στα γραφεία της, παρουσία της Προέδρου της Ελληνικής Δημοκρατίας Κατερίνας Σακελλαροπούλου.

## Παραπομπές

## Εξωτερικοί σύνδεσμοι
* Επίσημος ιστότοπος

Κατηγορία:Αναπηρία
Κατηγορία:Φιλανθρωπικές οργανώσεις
Συμμετοχή της Ελλάδας στους Ολυμπιακούς Αγώνες Κωφών 2017

Η Ελλάδα συμμετείχε στους Θερινούς Ολυμπιακούς Αγώνες Κωφών 2017 που διεξήχθησαν στη Σαμψούντα της Τουρκίας. Η Ελλάδα έστειλε αντιπροσωπεία αποτελούμενη από 54 αθλητές και αθλήτριες.

Οι αθλητές και αθλήτριες που εκπροσώπησαν την Ελλάδα κέρδισαν συνολικά 5 μετάλλια, μεταξύ των οποίων δύο χρυσά.

## Μπάσκετ
Η ελληνική ομάδα μπάσκετ κωφών γυναικών έγραψε ιστορία στη διοργάνωση της καλαθοσφαίρισης κερδίζοντας τη φαβορί και πρωταθλήτρια Ευρώπης Λιθουανία στον τελικό μπάσκετ γυναικών και εξασφαλίζοντας το χρυσό μετάλλιο με τελικό σκορ να καταλήγει 67–50 υπέρ της Ελλάδας. Αυτή ήταν η πρώτη φορά που η εθνική ομάδα μπάσκετ κωφών γυναικών κατάφερε να κατακτήσει χρυσό μετάλλιο στους Ολυμπιακούς Αγώνες Κωφών. Η ελληνική ομάδα μπάσκετ κωφών ανδρών κατάφερε να εξασφαλίσει την 4η θέση στο αγώνισμα της καλαθοσφαίρισης ανδρών.

## Ολυμπιονίκες

## Πίνακας μεταλλίων

## Δείτε επίσης

* Συμμετοχή της Ελλάδας στους Ολυμπιακούς Αγώνες Κωφών

## Παραπομπές

Κατηγορία:Κωφοί
Κατηγορία:Αθλητικές διοργανώσεις
Κουμιναλδεΰδη

μικρογραφία|Τρισδιάστατη (3D) απεικόνιση της δομής της κουμιναλδεΰδης (4-ισοπροπυλοβενζαλδεΰδης).
Η **κουμιναλδεΰδη** (4-ισοπροπυλοβενζαλδεΰδη) είναι φυσική οργανική ένωση με μοριακό τύπο C10H12O και χημικώς χαρακτηρίζεται ως βενζαλδεΰδη με μια ομάδα ισοπροπυλίου υποκατεστημένη στη θέση 4.

Η κουμιναλδεΰδη είναι συστατικό των αιθέριων ελαίων του ευκαλύπτου, του μύρου, της κασσίας, του κύμινου και άλλων φυτικών ειδών.  Προσδίδει μια ευχάριστη μυρωδιά και συμβάλλει στο άρωμα αυτών των ελαίων. Χρησιμοποιείται εμπορικά σε αρώματα και άλλα καλλυντικά.

Έχει αποδειχθεί ότι η κουμιναλδεΰδη, ως μικρό μόριο, αναστέλλει την μαρμαρυγή της άλφα-συνουκλεΐνης, η οποία, εάν συσσωρευτεί, σχηματίζει αδιάλυτα ινίδια σε παθολογικές καταστάσεις, όπως νόσος του Πάρκινσον, άνοια με σώματα Lewy και ατροφία πολλαπλών συστημάτων.

Η κουμιναλδεΰδη μπορεί να παρασκευαστεί συνθετικά με την αναγωγή του 4-ισοπροπυλοβενζοϋλοχλωριδίου ή με φορμυλίωση του κουμενίου. 

## Παραπομπές


Κατηγορία:Βενζαλδεΰδες
Κατηγορία:Αρωματικές ύλες
Πουγί-αν-Ωξουά

Το **Πουγί-αν-Ωξουά** (γαλλικά: *Pouilly-en-Auxois*, ) είναι γαλλική κοινότητα στο νομό της Κοτ-ντ'Ορ, στη διοικητική περιοχή της Βουργουνδίας-Φρανς-Κοντέ.

## Παραπομπές


Κατηγορία:Κοινότητες της Κοτ-ντ'Ορ
Στραγγαλισμός

εναλλ.=Στραγγαλισμός-εικόνα|μικρογραφία|356x356εσ|Στραγγαλισμός ενός ανθρώπου
Ο **στραγγαλισμός**  είναι η συμπίεση του λαιμού που μπορεί να οδηγήσει σε απώλεια των αισθήσεων ή θάνατο προκαλώντας μια ολοένα και πιο υποξική κατάσταση στον εγκέφαλο.

Θανατηφόρο στραγγαλισμό έχουμε συνήθως σε περιπτώσεις βίας, ατυχημάτων και είναι ένας από τους δύο βασικούς τρόπους με τους οποίους ο απαγχονισμός προκαλεί θάνατο (μαζί με το σπάσιμο του λαιμού του θύματος).

Ο στραγγαλισμός δεν είναι απαραίτητα θανατηφόρος. Περιορισμένος ή διακοπτόμενος στραγγαλισμός υφίσταται στην ερωτική ασφυξία, στο παιχνίδι ασφυξίας, ενώ σημαντική τεχνική σε πολλά μαχητικά αθλήματα και συστήματα αυτοάμυνας.

## Παραπομπές


Κατηγορία:Κακοποίηση
Κατηγορία:Βία
Κατηγορία:Μέθοδοι εκτέλεσης
Αναστάσιο Σομόζα Γκαρσία

Ο **Αναστάσιο Σομόζα Γκαρσία** (ισπαν.: Anastasio Somoza García), (1 Φεβρουαρίου 1896 – 29 Σεπτεμβρίου 1956) υπήρξε ηγέτης της Νικαράγουας από το 1937 έως τη δολοφονία του το 1956. Ήταν επίσημα ο 21ος Πρόεδρος της Νικαράγουας από την 1η Ιανουαρίου 1937 έως την 1η Μαΐου 1947 και μέχρι τη δολοφονία του στις 29 Σεπτεμβρίου 1956, κυβερνώντας για το υπόλοιπο διάστημα ως μη εκλεγμένος στρατιωτικός δικτάτορας. Ήταν ο πατριάρχης της οικογένειας Σομόζα, η οποία κυβέρνησε τη Νικαράγουα ως οικογενειακή δικτατορία για 42 χρόνια.

Γιος ενός πλούσιου καλλιεργητή καφέ, ο Σομόζα σπούδασε στις Ηνωμένες Πολιτείες. Μετά την επιστροφή του στη Νικαράγουα, βοήθησε να ανατραπεί ο Πρόεδρος Αντόλφο Ντίας. Έγινε υπουργός Εξωτερικών και πήρε τον τίτλο του «Στρατηγού». Με τη βοήθεια του Σώματος Πεζοναυτών των ΗΠΑ, που κατείχε τη Νικαράγουα εκείνη την εποχή, ο Σομόζα έγινε επικεφαλής της Εθνικής Φρουράς. Αυτό του έδωσε την εξουσία να αφαιρέσει από τον θείο της συζύγου του, Χουάν Μπατίστα Σακάσα, από την προεδρία και να γίνει πρόεδρος το 1937. Το 1947, ένας σύμμαχος τον διαδέχθηκε ονομαστικά, αλλά διατήρησε την εξουσία.

Ένα μήνα μετά την ορκωμοσία του διαδόχου του, ο Σομόζα χρησιμοποίησε τον στρατό για να πραγματοποιήσει πραξικόπημα. Ο πρόεδρος κηρύχθηκε «ανίκανος» από το Κογκρέσο και ο Σομόζα υπηρέτησε στη θέση του. Επιστρέφοντας στην εξουσία το 1950, διατήρησε μια σιδερένια πυγμή στο δικό του Φιλελεύθερο Κόμμα ενώ έκανε μια συμφωνία με τους Συντηρητικούς. Έτσι, δεν αντιμετώπισε καμία αντίθεση. Αυτό τον άφησε ελεύθερο να συγκεντρώσει μια τεράστια προσωπική περιουσία. Στις 21 Σεπτεμβρίου 1956, πυροβολήθηκε από τον ποιητή Ριγκομπέρτο Λόπες Πέρες. Τραυματισμένος θανάσιμα, μεταφέρθηκε με αεροπλάνο στη ζώνη της διώρυγας του Παναμά όπου πέθανε μια εβδομάδα αργότερα. Ο μεγαλύτερος γιος του Λουίς Σομόζα Ντεμπάιλε, ο οποίος ήταν Πρόεδρος της Βουλής την εποχή του θανάτου του Σομόζα Γκαρσία, ανέλαβε καθήκοντα εν ενεργεία προέδρου και εξελέγη από μόνος του το 1957. Υπηρέτησε ως πρόεδρος μέχρι το 1963 και ως η εξουσία πίσω από μαριονέτες προέδρους μέχρι το θάνατό του το 1967. Ο μικρότερος αδερφός του, Αναστάσιο Σομόζα Ντεμπάιλε, εξελέγη για να υπηρετήσει μέχρι το 1972 και στη συνέχεια υπηρέτησε ως η πραγματική δύναμη πίσω από μια ονομαστικά δικομματική χούντα μέχρι να επανεκλεγεί το 1974. Ο Σομόζα Ντεμπάιλε αναγκάστηκε να παραιτηθεί το 1979 και δολοφονήθηκε στην εξορία στην Παραγουάη τον επόμενο χρόνο.
## Σημειώσεις
  

## Παραπομπές


Κατηγορία:Πολιτικοί του Β΄ Παγκοσμίου Πολέμου
Κατηγορία:Πραξικοπηματίες
Κατηγορία:Πρόεδροι της Νικαράγουας
Η ιστορία της ζωής μου (βιογραφία)

***Η ιστορία της ζωής μου***, που εκδόθηκε για πρώτη φορά σε μορφή βιβλίου το 1903, είναι η αυτοβιογραφία της Έλεν Κέλερ, που περιγράφει λεπτομερώς τα πρώτα χρόνια της ζωής της, ιδιαίτερα τις εμπειρίες της με τη δασκάλα της, Άννι Σάλιβαν. Μέρη του βιβλίου διασκευάστηκαν το 1957 από τον Γουίλιαμ Γκίμπσον για την τηλεοπτική εκπομπή *Playhouse 90*, που ανέβηκε ως θεατρικό στο Μπρόντγουεϊ το 1959, μια αμερικανική ταινία μεγάλου μήκους του 1962 με τίτλο *[[Το θαύμα της Άννι Σάλιβαν]]* και την ινδική ταινία *Black*. Το βιβλίο είναι αφιερωμένο στον εφευρέτη Αλεξάντερ Γκράχαμ Μπελ, ο οποίος ήταν ένας από τους δασκάλους της και υποστηρικτής των κωφών.

## Ιστορικό εκδόσεων
Η Έλεν Κέλερ άρχισε να γράφει το βιβλίο *Η ιστορία της ζωής μου* το 1902, ενώ ήταν ακόμη φοιτήτρια στο Κολέγιο Ράντκλιφ. Την ίδια χρονιά, δημοσιεύτηκε σε συνέχεια στο *Ladies' Home Journal*. Την επόμενη χρονιά κυκλοφόρησε ως βιβλίο από τις εκδόσεις Doubleday, Page & Co. Το βιβλίο είχε μεγάλη απήχηση.

Το βιβλίο κυκλοφόρησε στα ελληνικά το 1992 από τις εκδόσεις Μίνωας σε μετάφραση Μάρως Λοΐζου.

## Παραπομπές


## Εξωτερικοί σύνδεσμοι

* ''The Story of My Life'' στο Internet Archive

Κατηγορία:Κωφότητα
Κατηγορία:Τυφλότητα
Κατηγορία:Βιογραφίες
Κατηγορία:Πολιτισμός της Αλαμπάμα
Ευρωπαϊκό Έτος Ατόμων με Αναπηρία

Το έτος 2003 ορίστηκε από την Ευρωπαϊκή Επιτροπή ως **Ευρωπαϊκό Έτος Ατόμων με Αναπηρία**.

Η Ευρωπαϊκή Επιτροπή διέθεσε 12 εκατομμύρια ευρώ για να αναγνωρίσει το Ευρωπαϊκό Έτος των Ατόμων με Αναπηρία. Σύμφωνα με τους εμπνευστές του Ευρωπαϊκού Έτους υπάρχουν 37 εκατομμύρια λόγοι για την επίτευξη των στόχων που έχει θέσει το Ευρωπαϊκό Έτος Ατόμων με Αναπηρία, καθώς 37 εκατομμύρια άνθρωποι με αναπηρία ζουν στην Ευρωπαϊκή Ένωση. Αυτό σημαίνει ότι ο ένας στους δέκα ευρωπαίους πολίτες ζει κάτω από συνθήκες αναπηρίας και βιώνει καθημερινά τον αποκλεισμό και την καταπάτηση των δικαιωμάτων του.

Το Έτος ξεκίνησε επίσημα υπό την Ελληνική Προεδρία στην Αθήνα στις 26 Ιανουαρίου 2003. Την τελετή έναρξης στην Αθήνα συνδιοργάνωσε η Τζούλι Φερνάντεζ.

## Δείτε επίσης

* Ευρωπαϊκά Έτη

## Παραπομπές

## Εξωτερικοί σύνδεσμοι

* Ιστότοπος Ευρωπαϊκού Έτους Ατόμων με Αναπηρία
Κατηγορία:Αναπηρία

Κατηγορία:Ευρωπαϊκή Ένωση
Προκόπιος Σιβένας

Ο **Προκόπιος Σιβένας** (1942-2023) ήταν Έλληνας γιατρός και πολιτικός. Υπηρέτησε ως νομάρχης και βουλευτής με τη Νέα Δημοκρατία. 

## Σταδιοδρομία
Γεννήθηκε στην Έδεσσα το 1942 και σπούδασε στην Οδοντιατρική Σχολή του ΑΠΘ.  Εντάχθηκε στο κόμμα της Νέας Δημοκρατίας.

Το 1982 ήταν υποψήφιος δήμαρχος Έδεσσας και ήρθε 2ος στις εκλογές, με ποσοστό 37,29% και νικητή των εκλογών τον Πέτρο Σούγγαρη.

Πολιτεύτηκε στις εκλογές του 1985 και του Μαΐου του 1989 χωρίς επιτυχία. 

Εξελέγη βουλευτής με τη ΝΔ στις εκλογές του Νοεμβρίου του 1989 και επανεξελέγη το  1990, υπηρετώντας στο Κοινοβούλιο έως το 1993.
Ήταν ξανά υποψήφιος το 1993 και το 1996, χωρίς επιτυχία.

Εξελέγη Νομάρχης Πέλλας στις εκλογές του 2002 με ποσοστό 51,6% και υπηρέτησε από το 2003 έως τις 31 Δεκεμβρίου 2006. 

Απεβίωσε σε ηλικία 81 ετών στις 9 Δεκεμβρίου 2023. Κηδεύτηκε από τον ιερό ναό Αγίας Σκέπης στην Έδεσσα.

## Παραπομπές


Κατηγορία:Βουλευτές εκλεγμένοι με τη Νέα Δημοκρατία
Κατηγορία:Βουλευτές Πέλλας
Κατηγορία:Νομάρχες Πέλλας
Κατηγορία:Έλληνες ιατροί του 20ού αιώνα
Κατηγορία:Έλληνες ιατροί του 21ου αιώνα
Στάδιο Σαρλ Κονάν Μπανί

Το **Στάδιο Σαρλ Κονάν Μπανί** () είναι στάδιο ποδοσφαίρου στο Γιαμουσσουκρό της Ακτής Ελεφαντοστού, το οποίο εγκαινιάστηκε στις 3 Ιουνίου 2022. Ήταν ένα από τα 6 στάδια διεξαγωγής του Κυπέλλου Εθνών Αφρικής 2023, που διεξήχθη στη χώρα.

## Ιστορία
Στις 19 Οκτωβρίου 2018, το στάδιο ανακοινώθηκε από τον πρωθυπουργό της Ακτής Ελεφαντοστού, Αμαντού Γκον Κουλιμπαλί. Εν αναμονή του Κυπέλλου Εθνών Αφρικής 2021, στις 30 Νοεμβρίου 2018, η Αφρικανική Συνομοσπονδία Ποδοσφαίρου (ΑΟΠ) στέρησε από το Καμερούν τη φιλοξενία του Κυπέλλου Εθνών Αφρικής 2019 λόγω καθυστερήσεων στην κατασκευή γηπέδων και άλλων απαραίτητων υποδομών, και αντ΄ αυτού μεταφέρθηκε στην Αίγυπτο. Ο τότε πρόεδρος της ΑΟΠ, Αχμάντ Αχμάντ, είπε ότι το Καμερούν είχε συμφωνήσει να φιλοξενήσει τη διοργάνωση του 2021. Κατά συνέπεια, η Ακτή Ελεφαντοστού, η αρχική διοργανώτρια χώρα του 2021, ορίστηκε να φιλοξενήσει το Κύπελλο Εθνών Αφρικής 2023. Στις 30 Ιανουαρίου 2019, ο Πρόεδρος της ΑΟΠ επιβεβαίωσε τη μετατόπιση του χρονοδιαγράμματος, μετά από συνάντηση με τον Πρόεδρο της Ακτής Ελεφαντοστού, Αλασάν Ουαταρά, στο Αμπιτζάν της Ακτής Ελεφαντοστού. Αυτό έδωσε στην κυβέρνηση περισσότερο χρόνο για να βελτιώσει και να δοκιμάσει την κατάσταση του σταδίου, Στις 11 Ιουνίου 2021, το στάδιο παραδόθηκε στον Δήμο Γιαμουσσουκρό και για να φιλοξενήσει αγώνες του Πρωταθλήματος Ακτής Ελεφαντοστού. Το στάδιο ορίστηκε ένα από τα 6 στα οποία θα διεξάγονταν αγώνες του Κυπέλλου Εθνών Αφρικής 2023.

### Παράδοση και εγκαίνια
Τα εγκαίνια έπρεπε να πραγματοποιηθούν το Σεπτέμβριο του 2021. Ωστόσο, η Αφρικανική Συνομοσπονδία Ποδοσφαίρου διαπίστωσε κάποιες ελλείψεις στο στάδιο, κυρίως από άποψη ασφάλειας, και οι αγώνες που αφορούσαν την Εθνική Ακτής Ελεφαντοστού έπρεπε να μεταφερθούν σε άλλο στάδιο. Το στάδιο εγκαινιάστηκε στις 3 Ιουνίου 2022, κατά τη διάρκεια των προκριματικών του Κυπέλλου Εθνών Αφρικής 2023 και του αγώνα μεταξύ Ακτής Ελεφαντοστού και Ζάμπια. Η Ακτή Ελεφαντοστού κέρδισε με 3-1. Το στάδιο πήρε το όνομά του από τον πρώην πρόεδρο Σαρλ Κονάν Μπανί, ο οποίος υπηρέτησε ως πρωθυπουργός από τις 7 Δεκεμβρίου 2005 έως τις 4 Απριλίου 2007, ο οποίος πέθανε από COVID-19, κατά τη διάρκεια της πανδημίας COVID-19 στη Γαλλία, μετά την εκκένωση του από την Ακτή Ελεφαντοστού. Ήταν 78 ετών.

## Διοργανώσεις

### Κύπελλο Εθνών Αφρικής 2023
Το στάδιο είναι ένας από τους χώρους διεξαγωγής του Κυπέλλου Εθνών Αφρικής 2023. Διεξήχθησαν οι εξής αγώνες:

## Παραπομπές


Κατηγορία:Στάδια ποδοσφαίρου στην Ακτή Ελεφαντοστού
Κατηγορία:Στάδια πολλαπλών χρήσεων στην Αφρική
Κατηγορία:Στάδια Κυπέλλου Εθνών Αφρικής 2023
Furiosa: A Mad Max Saga

Το ***Furiosa: A Mad Max Saga*** είναι μετα-αποκαλυπτική ταινία δράσης-περιπέτειας σε σκηνοθεσία από τον Τζορτζ Μίλερ, ο οποίος έγραψε το σενάριο μαζί με τον Νίκο Λαθούρης. Είναι πρίκουελ του *[[Mad Max: Ο δρόμος της οργής]]* (2015) και η πέμπτη ταινία του franchise ''Mad Max''. Πρωταγωνιστεί η Άνια Τέιλορ-Τζόι ως η Φιουριόσα, πλαισιωμένη από τον Κρις Χέμσγουορθ και τον Τομ Μπερκ.

Τον Μάρτιο του 2020 ο Μίλερ άρχισε να ψάχνει την κατάλληλη ηθοποιό για την Φιουριόσα. Οι Τέιλορ-Τζόι, Χέμσγουορθ και Γιαχία Αμπντούλ-Ματίν Β' εντάχθηκαν στο καστ, αλλά ο Αμπντούλ-Ματίν αποχώρησε και αντικαταστάθηκε από τον Τομ Μπερκ. Τα γυρίσματα έλαβαν μέρος από τον Ιούνιο μέχρι τον Οκτώβριο του 2022 στην Αυστραλία.

Το *Furiosa: A Mad Max Saga* κυκλοφόρησε στην Αυστραλία στις 23 Μαΐου του 2024 στις Ηνωμένες Πολιτείες Αμερικής στις 24 Μαΐου, από την Warner Bros. Pictures. Έλαβε θετικά σχόλια από τους κριτικούς, αλλά εισέπραξε $168 εκατομμύρια δολάρια, έναντι προϋπολογισμού $173.8 εκατομμυρίων, με αποτέλεσμα να γίνει εισπρακτική αποτυχία.

## Παραπομπές


## Εξωτερικοί σύνδεσμοι

* 

Κατηγορία:Ταινίες του 2024
Κατηγορία:Αμερικανικές ταινίες δράσης
Κατηγορία:Αυστραλιανές ταινίες
Κατηγορία:Αγγλόφωνες ταινίες
Κατηγορία:Ταινίες δρόμου
Κατηγορία:Αμερικανικές ταινίες δράσης - επιστημονικής φαντασίας
Κατηγορία:Αμερικανικές ταινίες της δεκαετίας 2020
Κατηγορία:Ταινίες spin-offs
Κατηγορία:Ταινίες πρίκουελ
Κατηγορία:Ταινίες σε σκηνοθεσία Τζορτζ Μίλερ
Κατηγορία:Ταινίες με μουσική σύνθεση Junkie XL
Κατηγορία:Ταινίες ιντέρκουελ
Κατηγορία:Ταινίες παραγωγής Warner Bros.